钦定古今图书集成/明伦汇编/氏族典/第491卷 > 《凌迪知万姓统谱》 > 帍令史
## 钦定古今图书集成/明伦汇编/氏族典/第491卷 > 《凌迪知万姓统谱》 > 帍令史

按《癸辛杂识》：帍令史，河间人，其妻常为白衣男子所
据，来则痛饮，然后共寝。帍不胜其忿，于是仗利刃伺
于床下。既而果来，剧饮大醉，方欲就睡，掩其不备，以
刃刺之，白衣沿壁而上，𫏋捷如飞，因逆刃抢杀之，堕
地化为霜毛白鼠，身长五尺许，双目烂然，遂抉其目，
珠色深碧而径寸，宛似瑟瑟，夜至暗室，有光芒尺馀，
北人戏名曰“姨夫眼眶。”盖北人以两男子共狎一妓，
则呼为姨夫，故以为戏云。

明